odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2020/030138-03/F49                                      	V Nitre, dňa: 29. 10. 2020

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

Ing. Marek Molnár, Borovicova 16, 949 01 Nitra

V zastúpení splnomocneného zástupcu Eva Turčeková, INVEST-TUR, Kamenná č. 5, 949 05 Nitra

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„IBV Mojmírovce – Rodinné domy – radovka + 3 rodinné domy“

V rozsahu:
•	SO 201 Vodovod a vodovodné prípojky
o	 Vetva V1 – z HDPE rúr D 90 mm, dl. 97,5 m
o	 Vetva V2 – z HDPE rúr D 90 mm, dl. 33,0 m
o	 vodovodné prípojky HDPE D 32 mmm – 9 ks celkovej dĺžky 27,0 m
o	 vodovodná prípojka HDPE D 63 mm – 1 ks, dl. 3,0 m
•	SO 202 Splašková kanalizácia a kanalizačné prípojky
o	 Vetva A, PVC DN 200, dl. 97,0 m
o	 Vetva B, PVC DN 200, dl. 31,0 m
o	 kanalizačné prípojky PVC DN 150 – 9 ks celkovej dĺžky 27,0 m
o	 kanalizačná prípojka PVC DN 200 – 1 ks, dl. 3,0 m

na par. č:  
•	2501/3, 4, 5, 6, 7, 8, 9, 10, 11, 12, 13  parc. registra „C“, k. ú. Mojmírovce – vlastníkom pozemku je žiadateľ na základe LV č. 4282
•	2646/1 parc. registra „E“, k. ú. Mojmírovce – vlastníkom pozemkov je Slovenská republika – Slovenský pozemkový fond Bratislava na základe LV č. 2746 – súhlas vlastníka pozemkov 

účel stavby:	zásobovanie pitnou vodou, odvádzanie splaškových odpadových vôd
charakter stavby:	trvalá  
druh stavby: 	líniová vodná stavba  
 
Obec Mojmírovce ako príslušný stavebný úrad podľa § 117 ods. 1, zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelila súhlas k vydaniu stavebného povolenia špeciálnemu stavebnému úradu pre vodnú stavbu „IBV Mojmírovce – Rodinné domy – radovka + 3 rodinné domy“. 
 
Obec Mojmírovce ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku vydala podľa § 39 a § 39a stavebného zákona rozhodnutie o umiestnení stavby ,,IBV Mojmírovce – Rodinné domy – radovka + 3 rodinné domy“.

Podmienky povolenia: 

I. všeobecné:

1.	Stavebníkom bude Ing. Marek Molnár, Borovicova 16, 949 01 Nitra. 
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej Ing. Ivan Pálffy, 07/2020.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.
18.	Vlastníkom verejného vodovodu a verejnej kanalizácie môže byť len právnická osoba. (Ku kolaudácii stavby dokladovať vlastníctvo vodovodu právnickou osobou).

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2019/038640-02-F32 zo dňa 03. 09. 2020

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie.
•	Pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom  podľa zákona č. 79/2015 Z. z. o odpadoch .
•	Zhromažďovať odpady utriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom.
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.
 
OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OPK
	list č. OU-NR-OSZP3-2019/038624-02-F14 zo dňa 09. 08. 2019

•	Každý rodinný dom s plochou strechou realizovať len s celoplošnou extenzívnou suchomilnou zelenou strechou (§ 2 ods. 2 písm. zj/zákona) s primeraným statickým posilnením nosných konštrukcií (max. 15 cm hrúbky – napr. ICOPAL, Urbanscape a pod.).
•	Parkovacie (odstavné) stojiská pri každom RD musia byť ozelenené k dátumu kolaudácie min. 1 ks stromovej zelene § 8 ods. 5 vyhlášky č. 532/2002 Z.z.
•	Oplotenie z uličnej strany skombinovať so súvislou zeleňou do výšky max 1,8 metra, okrem vstupnej časti, najvhodnejšie ťivým plotom.
•	Po kolaudácii stavieb a spevnených plôch a ich odčlenení od nezastavaných častí  pozemkov požadujeme nezastavané časti pozemkov zachovať ako kultúru záhrady.
•	Podľa § 35 ods. 6 zákona č. 543/2002 Z. z. je potrebné nájdené živočíchy odovzdať odbornej organizácii ochrany prírody ŠOP SR S-CHKO Ponitrie a S-CHKO Dunajské luhy, Samova 3, 949 01 Nitra (tel. 037/7764 901, mobil: +421 903298310, fax: 037/7764 903.
•	Živočíchy, ktoré pri realizácii akýchkoľvek prípravných alebo stavebných prác, uviaznu vo výkopových ryhách, alebo zariadeniach pôsobiacich pascovým efektom, bez možnosti samovoľného úniku, je potrebné preniesť mimo staveniska.
•	Realizáciu zatepľovacieho systému stavieb formou polystyrénu, kde sa predpokladá častejšie poškodzovanie vtáctvom, žiadame riešiť takým spôsobom, aby nedochádzalo k jeho poškodzovaniu a prípadnému sekundárnemu vytváraniu potenciálnych úkrytových možností na prežívanie vtáctva a netopierov, ktoré by svojou prítomnosťou znižovali hygienu a kvalitu bývania. Odporúčame použitie kovovej krycej sieťky namiesto silonovej.
•	Objekt strechy, resp. strešnú atiku každého rodinného domu riešiť spôsobom, aby nedochádzalo ani s odstupom času k vytváraniu potenciálnych úkrytových možností na prežívanie vtáctva a netopierov, ktoré by svojou prítomnosťou znižovali hygienu a kvalitu bývania.
•	Stavebný objekt každého rodinného domu zabezpečiť pred invadovaním (prenikaním) chránených a iných druhov živočíchov (vtáctvo, netopiere, obťažujúci a nebezpečný hmyz a pod.) a to osadením pevných mriežok s maximálnym rozmerom ôk 1x1 mm, na všetky systémy vzduchotechniky, komíny a pod. 
•	Z dôvodu preventívnej ochrany vtáctva pred čoraz častejšími prípadmi zranení alebo zbytočnými úhynmí požadujeme aby na stavbe neboli použité zrkadlujúce vonkajšie sklené výplne a aby všetky vonkajšie sklené výplne boli opatrené pred kolaudáciou stavby samolepkami na okná, príp. Antikolíznymi pruhmi, viď napr:
o	 http://nalepkyprotinarazom.sk/
o	 http://vtaky.sk/stranka/189-Vtaky-a-sklo.html
ako alternatíva ochrany plôch vonkajších sklenených výplní je možné prekrytie paravánom, vonkajšími žalúziami, či vhodnou zeleňou.
•	V riešenom území nesmú byť realizované alebo v prevádzke také stavebné objekty, ktoré by pôsobili ako pascovým efektom pre živočíchy (odkryté jamy, žumpy, nádrže, nekryté alebo nevhodne kryté odtokové žľaby s nehodným typom poklopov a pod.). Vprípade ich existencie ich upraviť technicky. Poklop dažďovej kanalizácie realizovať spôsobom aby sa zamedzilo vpadnutiu alebo prenikaniu živočíchov do vnútorného prostredia kanalizácie.

Krajský pamiatkový úrad v Nitre
     	 list č. KPUNR-2019/18681-2/63719/NIK zo dňa 08. 08. 2019

•	Na predmetnej stavbe je potrebné, aby stavebník zabezpečil vykonanie archeologického výskumu. Krajský pamiatkový úrad Nitra o archeologickom výskume a podmienkach jeho vykonania rozhodne v samostatnom rozhodnutí podľa § 35 ods. 7 a § 39 ods. 1 pamiatkového zákona.

Slovenský pozemkový fond
     	 list č. SPFZ021170/2020, SPFS56158/2020 

•	Na dotknutý pozemok SPF bude najneskôr do vydania kolaudačného rozhodnutia zriadené vecné bremeno, ktoré bude zapísané v príslušnom katastri nehnuteľností a to odplatne v prospech SPF. Súčasťou zmluvy o zriadení vecného bremena bude na náklady stavebníka vyhotovený geometrický plán podľa skutočného vedenia a uloženia stavby,
•	K realizácii stavby je potrebné stanovisko prípadných užívateľov pozemkov SPF,
•	Po dokončení stavby budú pozemky SPF dané do pôvodného stavu tak, aby mohli byť využívané na doterajší účel. V prípade spôsobenia škôd ich stavebník odstráni na svoje náklady,
•	Stanovisko SPF nie je zmluvou o budúcej zmluve ani inou dohodou medzi SPF a žiadateľom, na základe ktorej by bol SPF v budúcnosti povinný dotknuté pozemky SPF previesť na žiadateľa, zároveň žiadnym spôsobom neobmedzuje SPF v nakladaní s dotknutými pozemkami SPF.

Vodárenská správcovská spoločnosť Mojmírovce, s.r.o.
     	 list č. HS/94/2019 zo dňa 12.08.2019 

•	Stavebník – investor dodrží všetky technické podmienky pripojenia vydaného prevádzkovateľom, uverejneným na webovej stránke www.vssmojmirovce.sk
•	Práce vykoná v súlade s platným právnymi predpismi, STN a EN
•	Pred zahájením zemných prác investor zabezpečí vytýčenie všetkých inžinierskych sietí, zabezpečí príslušné povolenia a súhlasy, za prípadné poškodenia sietí preberá zodpovednosť za škody
•	Pred pripojením na siete prevázkovateľa, informuje a zebzpečí a dojedná vopred obhliadku bodov pripojenia samotným pracovníkom prevádzkovateľa
•	Po pripojení sa na sieť VV alebo VK dojedná kontrolu vykonania obhliadky pripojenia na verejnú sieť prevádzkovateľa
•	Zasypanie bodov pripojenia na sieťach vykoná až po obhliadke pracovníkom prevádzkovateľa, a to jemným zásypovým materiálom pod aj nad potrubím, minimálne do výšky 30 cm po celej jej dĺžke
•	Vodomerná šachta, revízna kanalizačná šachta bude umiestnená max 1 m za hranicou pozemku
•	Vodomerná šachta bude mať minimálny pôdorysný rozmer vnútornej svetlosti 900x1200 mm, prípadne pre kruhový rozmer 1200 mm, so svetlou výškou 1500 mm
•	Investor, vlastník uzatvorí s prevádzkovateľom VV a VK sietí zmluvu o pripojení pre odber vody a odvádzanie splaškových odpadových vôd

Okresný úrad Nitra, odbor cestnej dopravy a pozemných komunikácií 
	list č. OU-NR-OCDPK-2020/016241 zo dňa 06. 03. 2020

•	Pri realizácii predložených zámerov treba dodržať zákon číslo 135/1961 Zb. v znení neskorších predpisov v nadväznosti na vyhlášku číslo 35/1984 Zb., ako i príslušné STN.
•	V prípade vedenia inžinierskych sietí a prípojok - /IS/ stavby pozdĺž cesty III/1687 žiadame rešpektovať § 18 odst. 3 zákona č. 135/1961 Zb. o pozemných komunikáciách /cestný zákon/ - /IS/ trasovať bez zásahu do cestného telesa dotknutej cesty – t.j. trasu IS viesť až za vonkajšou hranou cestných priekop – vrátane 60  cm koridoru cestného pomocného pozemku, resp. tam, kde priekopa nie je, tak vo zvdialenosti min. 2,5 m od priľahlého okraja asfaltovej vozovky. IS vo výkopovej ryhe žiadame riešiť v hĺbke min. 1,2 m – (v prípade VN v hĺbke min. 2,0m) pod úrovňou daného terénu a opatriť adekvátnou fóliou.
•	V prípade pripojenia stavby na /IS/ trasované v zelenom páse cesty zo strany navrhovanej stavby, žiadame v ďalšom stupni projektovej dokumentácii zakresliť montážne jamy pripojenia aj s ich rozmermi a ich vzdialenosti od priľahlého okraja asfltovej vozovky cesty III/1687.
•	Každé križovanie inžinierskych sietí a prípojo /IS/ cesty III/1687 žiadame realizovať kolmo na pozdĺžnu os cesty podtláčaním pod cestou v chráničke, ktorá svojou dĺžkou musí siahať pod celou šírkou cestného telesa – t.j. pod asfaltovou vozovkou, cestnými krajnicami – až za vonkajšie hrany cestných priekop, resp. tam kde priekopa nie je, tak chráničku riešiť s presahom min. 2,5 m od priľahlého okraja asfaltovej vozovky cesty. Platí to aj pre situovanie montážnych jám pretláčania. 
•	Pretláčanie inžinierskych sieti a prípojok IS žiadame riešiť v hĺbke min. 1,5 m – ( v prípade VN káblov v hĺbke min. 2,0 m) pod niveletou asfaltovej vozovky cesty. Krytie inžinierskych sieti a prípojok /IS/ pod cestnou priekopou musí mať min. 0,5 m.
•	Každé križovanie inžnierskych sieti a prípojok IS s cestným telesom III/1687 žiadame v ďalšom stupni riešenia projektovej dokumentácii predložiť priečnym rezom cestnej komunikácie z tvaru miesta aj s detailami križovania – ( t.j. rozmery montážnych jám pretláčania vzdialeností montážnych jám od priľahlého okraja asfaltovej vozovky cesty, hĺbka pretláčania, dĺžka chráničky...)
•	V prípade zásahu projektovanej stavby do vozovkovej časti cestnej komunikácie III/1687 je potrebné požiadať o stanovisko vlastníka cesty – Nitriansky samosprávny kraj.
•	Stavebník je povinný dodržať podmienky vyjadrenia Regionálnej správy a údržby ciest a.s. vydaného pod číslom 1782/2019, zo dňa 07.11.2019.
•	Stavebník je zodpovedný za všetky škody a znečistenie vzniknuté na pozemnej komunikácii a jej príslušenstve počas stavby a musí ich bezodkladne odstrániť na vlastné náklady.
•	Pred realizáciou inžinierskych sietí je potrebné požiadať Okresný úrad Nitra, odbor cestnej dopravy a pozemných komunikácií, v zmysle § 8 ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov, o povolenie na zvláštne užívanie ciest a v zmysle § 3 ods. 5 písm f) cestného zákona o určenie dočasného dopravného značenia počas realizácie stavby. 

Regionálna správa a údržba ciest Nitra a.s.
	list č. 1782/2019 zo dňa 07. 11. 2019

•	Dopravné pripojenie, priestorové usporiadanie, ako aj konštrukčné zloženie pripojenia na cestu III/1687, musí zodpovedať príslušným platným STN. V úrovni cestnej priekopy v celej šírke pripojenia – ( vjazdu, výjazdu ) žiadame z dôvodu zachovania prietočnosti cestnej priekopy zriadiť prietočný otvor – priepust adekvátneho priemeru a na povrchu osadiť odvodňovaciu prepadovú mriežku.
•	V prípade vedenia inžinierskych sietí a prípojok - /IS/ k stavbe pozdĺž cesty III/1687 žiadame rešpektovať § 18 odst. 3 zákona č. 135/1961 Zb. o pozemných komunikáciách / cestný zákon / - /IS/ trasovať bez zásahu do cestného telesa dotknutej cesty v našej správe – t.j. trasu IS viesť až za vonkajšou hranou cestných priekop – vrátane 60 cm koridoru cestného pomocného pozemku, resp. tam, kde priekopa nie je, tak vo vzdialenosti min. 2,5 m od priľahlého okraja asfalt. vozovky. IS vo výkopovej ryhe žiadame riešiť v hĺbke min. 1,2 m- ( v prípade VN káblov v hĺbke min 2,0 m ) pod úrovňou daného a opatriť adekvátnou výstražnou fóliou.
•	V prípade pripojenia stavby na /IS/ trasované v zelenom páse cesty zo strany navrhovanej stavby, žiadame v ďalšom stupni PD zakresliť montážnej jamy pripojenia aj s ich rozmermi a ich vzdialenosti od priľahlého okraja asfaltovej vozovky cesty III/1687. 
•	Každé križovanie inžinierskych sietí a prípojok /IS/ s cestou III/1687 žiadame riešiť kolmo na pozdĺžnu os cesty podtláčaním pod cestou v chráničke ktorá svojou dĺžkou musí siahať pod celou šírkou cestného telesa – t.j. pod asfaltovou vozovkou, cestnými krajnicami – až za vonkajšie hrany cestných priekop, resp. tam, kde priekopa nie je, tak chráničku riešiť s presahom min. 2,5 m od priľahlého okraja asfaltovej vozovky cesty. Platí to aj pre situovanie montážnych jám pretláčania.
•	Pretláčanie inžinierskych sietí a prípojok IS žiadame riešiť v hĺbke min. 1,5 m – ( v prípade VN káblov v hĺbke min 2,0 m ) pod niveletou asfaltovej vozovky cesty. Krytie inžinierskych sietí a prípojok /IS/ pod cestnou priekopou musí mať min. 0,5 m.
•	Každé križovanie inžinierskych sietí a prípojok /IS/ s cestným telesom III/1687 žiadame v ďalšom stupni riešenia PD predložiť priečnym rezom cestnej komunikácie z tvaru miesta aj s detailmi križovania – ( t.j. rozmery montážnych jám pretláčania, vzdialenosti montážnych jám od priľahlého okraja asf. vozovky cesty, hĺbka pretláčania, dĺžky chráničky ... ).
•	Riešenie odvodnenia prístupovej komunikácie, ako aj spevnených plôch stavby musí byť v súlade s ustanovením § 1 a § 14 odst. 1 a 4 vykonávacej vyhlášky č. 35/1984 Zb. k zákonu č. 135/1961 Zb. o pozemných komunikáciách / cestný zákona / - t.j. odvodnenie prístupovej komunikácie, ako aj spevnených plôch areálu stavby riešiť cez zásahu do odvodňovacieho systému cestnej komunikácie III/1687.
•	V prípade zásahu projektovanej stavby do vozovkovej časti cestnej komunikácie III/1687 je potrebné požiadať o stanovisko vlastníka cesty – Nitriansky samosprávny kraj.
•	V rámci riešenia jednotlivých zásahov do tej ktorej časti cestného telesa III/1687 doporučujeme, aby tieto zásahy vrátane detailov spracovateľ PD odkonzultoval so správcom komunikácie – ( v zat. Ing. Gabaj – č. mob. 0903480416).

Úrad Nitrianskeho samosprávneho kraja
	list č. CS 8681/2019, CZ 33171/2019 zo dňa 10. 09. 2019

•	Napojenie  prístupovej komunikácie navrhnúť smerom od cesty III/1687 v zmysle §1 a najmä §14, ods. 4 Vyhlášky č. 35/1984 zb., ktorou sa vykonáva zákon o pozemných komunikáciách a v zmysle ktorého voda z prístupovej komunikácie musí byť odvedená mimo teleso cesty III. triedy,
•	Stykovú škáru v napojení novej krycej vrstvy vozovky navrhnúť – utesniť trvale pružným nepriepustným tmelom, flexibilnou bitúmenovou tesniacou páskou alebo zaliať pružnou asfaltovou zálievkou v celej šírke napojenia na zamedzenie vnikania vody do podložia vozovky cesty III/1687,
•	Vzhľadom na predpokladaný nárast intenzity dopravy v predmetnej lokalite a tým aj nárast počtu vjazdov na pozemky investorov, odporúčame prehodnotiť návrh ďalšieho plánovaného vjazdu k bytovému domu, súbežnú komunikáciu predĺžiť po spevnenú plochu pred plánovaným bytovým domov a na rozhraní pozemkov zriadiť jeden spoločný obojsmerný vjazd (veľkým počtom napojení nesmie byť obmedzovaná cestná premávka na ceste III. triedy, ktorá má charakter tranzitujúcej dopravy),
•	Dopravné napojenie k IBV v predmetnej lokalite musí byť odsúhlasené príslušným Okresným dopravným inšpektorátom,
•	Technickým riešením predloženého návrhu nesmie prísť k narušeniu stability cestného telesa ani k zhoršeniu odtokových pomerov existujúcej cesty,
•	Križovanie inžinierskych sietí s cestou III/1687 navrhnúť kolmo na os komunikácie uložením do chráničiek, ktoré budú umiestnené pod cestou výlučne technológiou pretláčania,
•	Pretláčanie inžinierskych sietí a ich prípojok navrhnúť v hĺbke min. 1,5 m a v prípade zemných VN káblov v hĺbke min. 2,0 m, hĺbky platia aj pre súbeh inžinierskych sietí s cestou III. triedy,
•	Montážnu a cieľovú jamu pre pretláčanie chráničky pri napojení prípojok inžinierskych sietí umiestniť čo najďalej od cesty III. triedy, za vonkajšiu hranu cestnej priekopy alebo min. 2,5 m od spevnenej časti vozovky, 
•	Spätnú úpravu jám navrhnúť vhodným materiálom za postupného zhutňovania po vrstvách v hr. max 30 cm v zmysle platnej STN,
•	Dokumentácia pre stavebné povolenie (DSP) musí obsahovať priečne rezy v napojení vjazdov na cestu III/1687, výkresy križovania inžinierskych sietí s vyznačením starého a nového stavu – s výškopisom, v zmysle našich požiadaviek a platných STN,
•	Uvedené požiadavky žiadame zapracovať do DSP, ktorú žiadame predložiť v stavebnom konaní spolu so súhlasným stanoviskom Okresného dopravného inšpektorátu na vyjadrenie.

SPP – distribúcia, a. s.
	list č. TD/NS/0645/2019/Uh zo dňa 26. 09. 2019

•	Pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o presné vytýčenie existujúcich plynárenských zariadení na základe písomnej objednávky, ktorú je potrebné zaslať na adresu: SPP - distribúcia, a.s., Sekcia údržby, Mlynské Nivy 44/b, 825 11 Bratislava, alebo elektronicky, prostredníctvom online formuláru zverejneného na webovom sídle SPP-D (www.spp-distribucia.sk),
•	V záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100m, alebo ak doba vytyčovania nepresiahne 1 hodinu,
•	Stavebník je povinný oznámiť začatie prác v ochrannom pásme plynárenských zariadení zástupcovi prevádzkovateľa SPP-D (p. Jozef Árendás, tel.č. +421 37 242 3705) najneskôr 7 dní pred zahájením plánovaných prác,
•	stavebník je povinný zabezpečiť prístupnosť plynárenských zariadení počas realizácie činností z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení,
•	stavebník je povinný umožniť zástupcovi SPP-D vstup na stavenisko a výkon kontroly realizácie činnosti v ochrannom pásme plynárenských zariadení,
•	stavebník je povinný realizovať výkopové práce vo vzdialenosti menšej ako 2 m na každú strany od obrysu existujúcich plynárenských zariadení v súlade s STN 73 3050 až po predchádzajúcom vytýčení plynárenských zariadení výhradne ručne bez použitia strojových mechanizmov,
•	ak pri výkopových prácach bolo odkryté plynárenské zariadenie, je stavebník povinný kontaktovať pred zasypaním výkopu zástupcu SPP-D na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	odkryté plynovody, káble, ostatné inžinierske siete musia byť počas odkrytia zabezpečené proti poškodeniu,
•	stavebník nesmie nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č. : 0850 111 727,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 702 02, 
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01,
•	stavebník nesmie v ochrannom pásme plynárenských zariadení v zmysle §79 a §80 Zákona o energetike umiestňovať nadzemné stavby, kontrolné šachty, trvalé porasty apod.

Slovak Telekom, a.s.
	Listom č. 6612008222 zo dňa 24. 03. 2020 

V prípade, že zámer stavebníka, pre ktorý podal uvedenú žiadosť, je v kolízii so SEK Slovák Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sietí, je stavebník po konzultácii so zamestnancom Slovák Telekom,a.s. povinný zabezpečiť:
•	Ochranu alebo preloženie sietí v zmysle konkrétnych podmienok určených zamestnancom Slovák Telekom.a.s.,
•	Vypracovanie projektovej dokumentácie v prípade potreby premiestnenia telekomunikačného vedenia,
•	Odsúhlasenie projektovej dokumentácie v prípade potreby premiestnenia telekomunikačného vedenia,
•	V lokalite predmetu Vašej žiadosti je oprávnený vykonávať práce súvisiace s preložením sietí (alebo vybudovaním telekomunikačnej prípojky) iba zmluvný partner: Ladislav Zlievsky, zlievsky@zyry.sk, 0907 877907,
•	UPOZORNENIE: V káblovej ryhe sa môže nachádzať viac zariadení (káble, potrubia) s rôznou funkčnosťou.
Pri akýchkoľvek prácach, ktorými môžu byť ohrozené alebo poškodené zariadenia, je žiadateľ povinný vykonať všetky objektívne účinné ochranné opatrenia tým, že zabezpečí:
•	Pred začatím zemných prác vytýčenie a vyznačenie polohy zariadení priamo na povrchu terénu,
•	Preukázateľné oboznámenie zamestnancov, ktorí budú vykonávať zemné práce, s vytýčenou a vyznačenou polohou tohto zariadenia a tiež s podmienkami, ktoré boli na jeho ochranu stanovené,
•	Upozornenie zamestnancov vykonávajúcich zemné práce na možnú polohovú odchýlku ± 30 cm skutočného uloženia zariadenia od vyznačenej polohy na povrchu terénu,
•	Upozornenie zamestnancov, aby pri prácach v miestach výskytu vedení a zariadení pracovali s najväčšou opatrnosťou a bezpodmienečne nepoužívali nevhodné náradie (napr. hĺbiace stroje),
•	Aby boli odkryté zariadenia riadne zabezpečené proti akémukoľvek ohrozeniu, krádeži a poškodeniu vo vzdialenosti 1,5 m na každú stranu od vyznačenej polohy zariadenia,
•	Zhutnenie zeminy pod káblami pred jeho zakrytím (zasypaním),
•	Bezodkladné oznámenie každého poškodenia zariadenia na telefónne číslo12129,
•	Overenie výškového uloženia zariadenia ručnými sondami (z dôvodu, že spoločnosť Slovak Telekom, a.s. a DIGI SLOVAKIA, s.r.o. nezodpovedajú za zmeny priestorového uloženia zariadenia vykonané bez ich vedomia),
•	UPOZORNENIE: V prípade, že počas výstavby je potrebné zvýšiť, alebo znížiť krytie tel. káblov je toto možné vykonať len so súhlasom povereného zamestnanca ST,
V prípade požiadavky napojenia lokality, resp. objektu, na VSST (verejná sieť ST) je potrebné si podať žiadosť o určenie bodu napojenia, (www.telekom.sk).
Žiadame dodržať platné predpisy podľa STN 73 6005 pre priestorovú úpravu vedení v plnom rozsahu.

Západoslovenská distribučná, a.s.
	list zo dňa 24. 06. 2019

•	Požadujeme dodržanie ochranného pásma všetkých VVN, VN a NN vedení definovaných podľa § 43 Zákona o energetike č. 251/2012 Z.z. a o zmene a doplnení niektorých zákonov, s ktorými osoby a mechanizmy vykonávajúce práce súvisiace so stavebnými prácami danej stavby môžu prísť do styku. Zodpovedná osoba na stavbe je povinná vykonať poučenie (oboznámenie) všetkých osôb vykonávajúcich činnosť, alebo zdržujúcich sa na stavbe, o pravidlách bezpečnosti práce v blízkosti VVN, VN a NN vedení.

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

O d ô v o d n e n i e

	Stavebník: Ing. Marek Molnár, Borovicova 16, 949 01 Nitra v zastúpení splnomocneného zástupcu Eva Turčeková, INVEST-TUR, Kamenná č. 5, 949 05 Nitra požiadal dňa 21. 07. 2020 tunajší úrad o vydanie povolenia podľa § 26 zákona o vodách na vodnú stavbu „IBV Mojmírovce – Rodinné domy – radovka + 3 rodinné domy“ 
v rozsahu stavby: 
•	SO 201 Vodovod a vodovodné prípojky
•	SO 202 Splašková kanalizácia a kanalizačné prípojky

Projektová dokumentácia pre stavebné povolenia rieši výstavbu 9 rodinných domov, prístupovej komunikácie a inžinierskych sietí k ním v obci Mojmírovce.

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2020/030138-02/F49 zo dňa 17. 09. 2020 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 21. 09. 2020 do 06. 10. 2020, na webovom sídle tunajšieho úradu od 21. 09. 2020 do 06. 10. 2020 a na úradnej tabuli obce Mojmírovce od 18. 09. 2020 do 05. 10. 2020. V týchto termínoch neboli podané na tunajší úrad žiadne námietky ani pripomienky.

Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Potvrdenie o zaplatení správneho poplatku
•	Splnomocnenie 
•	Projektová dokumentácia 2 ks
•	Súhlas podľa § 120 zákona č. 50/1976 Zb.- o územnom plánovaní a stavebnom poriadku v znení neskorších predpisov.
•	Územné rozhodnutie
•	Výpis z katastra nehnuteľností
•	Kópia katastrálnej mapy
•	Vyjadrenie k funkčnému využitiu pozmeku podľa ÚPD obce
•	Stanovisko Slovenského pozemkového fondu
•	Stanovisko regionálneho úradu verejného zdravotníctva v Nitre
•	Stanovisko Vodárenskej správcovskej spoločnosti Mojmírovce, s.r.o.
•	Vyjadrenie Ministerstva obrany SR, agentúra správy majetku
•	Stanovisko Okresného riaditeľstva hasičského a záchranného zboru v Nitre
•	Vyjadrenie Západoslovenskej distribučnej, a.s.
•	Vyjadrenie k existencii telekomunikačných vedení a rádiových zariadení – Slovak Telekom, a.s.
•	Vyjadrenie k PD – SPP – distribúcia, a.s.
•	Záväzné stanovisko – Krajský pamiatkový úrad Nitra
•	Vyjadrenie OU NR, odbor cestnej dopravy a pozemných komunikácii
•	Vyjadrenie Regionálnej správy a údržby ciest Nitra a.s.
•	Vyjadrenie Úradu Nitrianskeho samosprávneho kraja
•	Vyjadrenie – Michlovský, spol. s.r.o.
•	Vyjadrenie – SATRO
•	Vyjadrenie – eustream, a.s.
•	Vyjadrenie OU Nitra OSZP3
a)	Oddelenie odpadového hospodárstva
b)	Oddelenie štátnej vodnej správy
c)	Oddelenie ochrany prírody a krajiny

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného, stanoviska RUVZ v Nitre č. HZP/A/2019/02499 a predložených dokladov tunajší úrad vyhovel  žiadosti tak, ako sa uvádza vo výroku tohto rozhodnutia. 

Žiadateľ uhradil správny poplatok kolkovou známkou v hodnote 100 € v zmysle položky                   60 písm. g) zák. č. 145/1995Z. z. o správnych poplatkoch v znení neskorších predpisov.

P o u č e n i e

Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní /správny poriadok/ v znení neskorších predpisov a musí byť vyvesené po dobu 15 dní             na úradnej tabuli obce Mojmírovce, na úradnej tabuli Okresného úradu Nitra a webovom sídle Okresného úradu Nitra. Posledný deň vyvesenia oznámenia je dňom jeho doručenia pre neznámych účastníkov konania.

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

                                                                                                Ing. Jana Latečková 
                                                                                                       vedúca odboru

Doručuje sa:
Účastníkom konania:
1.	Ing. Marek Molnár, Borovicova 16, 949 01 Nitra v zastúpení splnomocneného zástupcu Eva Turčeková, INVEST-TUR, Kamenná č. 5, 949 05 Nitra 
2.	Obec Mojmírovce, Námestie sv. Ladislava 931/7, 951 15 Mojmírovce
3.	Slovenský pozemkový fond, Budkova 36, 817 15 Bratislava
4.	Obec Mojmírovce – Úradná tabuľa

                                                                                ............................                  ..........................
                                                                                  vyvesené dňa                          zvesené dňa
                                                                                  
                                  Pečiatka a podpis:

5.	Okresný úrad Nitra – webové sídlo              
                                                                   
		............................                  ..........................
                                                                        vyvesené dňa                          zvesené dňa

	Pečiatka a podpis:

6.	  Okresný úrad Nitra - Úradná tabuľa              

                                                                                ............................                  ..........................
                                                                                  vyvesené dňa                          zvesené dňa
                                                                                 
                                Pečiatka a podpis:

Dotknutým orgánom štátnej správy, obci a správcom IS: 
7.	Krajský pamiatkový úrad v Nitre, Námestie J. Pavla II. 8, 949 01 Nitra 
8.	Okresný úrad Nitra, odbor cestnej dopravy a pozemných komunikácií, Štefánikova 69, 949 01 Nitra
9.	Regionálna správa a údržba ciest Nitra a.s., Štúrova 147, 949 65 Nitra
10.	Úrad Nitrianskeho samosprávneho kraja, Rázusova 2A, 949 01 Nitra
11.	SPP – Distribúcia, a.s., Mlynské nivy 44/b, 825 11  Bratislava
12.	Slovak Telekom, a.s, Bajkálská 28, 817 62 Bratislava
13.	Západoslovenská distribučná a.s., Čulenova 6, 816 47 Bratislava
14.	Vodárenská správcovská spoločnosť Mojmírovce, s.r.o.. Hlavná 943/12, 951 15 Mojmírovce
15.	Regionálny úrad verejného zdravotníctva Nitra, Štefánikova č. 58, 949 63 Nitra
16.	Projektant: Ing. Ivan Pálffy, Murániho 25, 949 01 Nitra
17.	OÚ Nitra - k spisu